Turdus merula

El  ye un páxaru perfácil d'atopar n'Asturies, ye un miembru européu del xéneru Turdus y la familia Turdidae.

 Nome común 
Nel dominiu llingüísticu conozse comúnmente como mierlu, miruella, miruellu, nerbata, nerbatu, ñerbatu, ñarbatu, torda y tordu.

 Descripción 
 Altor: 21 cm.
 Anchura: 35 cm.
 Ala: 11,6 cm.
 Pesu: 80 gr.
 Picu: 21 mm.
 Rabu: 8,6 cm.

El ñerbatu o nerbatu, miruellu, (tamién nomáu torda en delles zones nel Cotarru del Nalón), alcuéntrase abondo nes viesques de toda Europa y na mayor parte d'Asia. Les poblaciones quédense tou l'añu nel mesmu llugar, magar que nel norte d'Europa viaxen al sur n'iviernu.

El ñerbatu ye omnívoru, cébase de tou tipu d'inseutos, merucos, grana y frutes. Añera nos matos, ónde pon dellos (al rodiu de 4) güevos azulín con pintes nun nial en forma goxu. Nun fai bandaes, pero dellos ñerbatos son a vivir nel mesmu habitat.

El machu ye dafechamente prietu, con un cercu mariellu al rodiu los güeyos y el picu color naranxa-mariello. La fema'l ñerbatu, y los pitinos, son pardizos col picu prietu y nun tienen el cercu mariellu alredor de los güeyos. 

El machu de nerbatu ye perconocíu n'Asturies polos sos prestosos cantares, estremando'l so cantu nel alborecer, nel mediudía, nel tapecer y nes dómines de celu. Amás, sábese que'l machu'l ñerbatu depriende cantares d'otros páxaros, remedándolos. 


 Referencies 

 Enllaces esternos 

Categoría:Páxaros